CELEX: 32015R2112
Language: el
Date: 2015-11-23 00:00:00
Title: Κανονισμός (EE) 2015/2112 της Επιτροπής, της 23ης Νοεμβρίου 2015, για την τροποποίηση του παραρτήματος I του κανονισμού (ΕΚ) αριθ. 251/2009 για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου σχετικά με τις στατιστικές διάρθρωσης των επιχειρήσεων, όσον αφορά την προσαρμογή των σειρών δεδομένων μετά την αναθεώρηση της ταξινόμησης προϊόντων ανά δραστηριότητα (CPA) (Κείμενο που παρουσιάζει ενδιαφέρον για τον ΕΟΧ)

24.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 306/4
            
         ΚΑΝΟΝΙΣΜΌΣ (EE) 2015/2112 ΤΗΣ ΕΠΙΤΡΟΠΉΣ
   της 23ης Νοεμβρίου 2015
   για την τροποποίηση του παραρτήματος I του κανονισμού (ΕΚ) αριθ. 251/2009 για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου σχετικά με τις στατιστικές διάρθρωσης των επιχειρήσεων, όσον αφορά την προσαρμογή των σειρών δεδομένων μετά την αναθεώρηση της ταξινόμησης προϊόντων ανά δραστηριότητα (CPA)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, σχετικά με τις στατιστικές διάρθρωσης των επιχειρήσεων (1), και ιδίως το άρθρο 11 παράγραφος 2 στοιχείο ε),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 295/2008 θεσπίζει κοινό πλαίσιο για τη συλλογή, την κατάρτιση, τη διαβίβαση και την αξιολόγηση των ευρωπαϊκών στατιστικών σχετικά με τη διάρθρωση, τις δραστηριότητες, την ανταγωνιστικότητα και τις επιδόσεις των επιχειρήσεων στην Ένωση.
            
         
               (2)
            
            
               Ο κανονισμός (ΕΚ) αριθ. 451/2008 του Ευρωπαϊκού Κοινοβουλίου και του Συμβουλίου (2) θεσπίζει μια στατιστική ταξινόμηση προϊόντων ανά δραστηριότητα (CPA) για την κάλυψη των στατιστικών απαιτήσεων στην Ένωση.
            
         
               (3)
            
            
               Το παράρτημα I του κανονισμού (ΕΚ) αριθ. 251/2009 της Επιτροπής (3) καθορίζει τις σειρές δεδομένων, το επίπεδο κατανομής και τις ετικέτες για προϊόντα που πρέπει να διαβιβάζονται βάσει της CPA.
            
         
               (4)
            
            
               Μετά την έναρξη ισχύος του κανονισμού (ΕΕ) αριθ. 1209/2014 της Επιτροπής (4), είναι αναγκαίο να προσαρμοστεί το παράρτημα I του κανονισμού (ΕΚ) αριθ. 251/2009 όσον αφορά το επίπεδο κατανομής και τις ετικέτες για ορισμένα προϊόντα για τα στοιχεία που πρέπει να διαβιβάζονται βάσει της CPA, ώστε να διατηρηθεί η συγκρισιμότητα και η συνοχή με τα πρότυπα ταξινόμησης προϊόντων που χρησιμοποιούνται σε διεθνές επίπεδο.
            
         
               (5)
            
            
               Συνεπώς, θα πρέπει να τροποποιηθεί αναλόγως το παράρτημα I του κανονισμού (ΕΚ) αριθ. 251/2009.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 251/2009 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Νοεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 97 της 9.4.2008, σ. 13.
   
      (2)  Κανονισμός (ΕΚ) αριθ. 451/2008 του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τη δημιουργία νέας στατιστικής ταξινόμησης προϊόντων ανά δραστηριότητα (CPA) και για την κατάργηση του κανονισμού (ΕΟΚ) αριθ. 3696/93 του Συμβουλίου (ΕΕ L 145 της 4.6.2008, σ. 65).
   
      (3)  Κανονισμός (ΕΚ) αριθ. 251/2009 της Επιτροπής, της 11ης Μαρτίου 2009, για την εφαρμογή και την τροποποίηση του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τις σειρές δεδομένων που πρέπει να καταρτιστούν σχετικά με τις στατιστικές διάρθρωσης των επιχειρήσεων και τις αναγκαίες προσαρμογές μετά την αναθεώρηση της στατιστικής ταξινόμησης προϊόντων ανά δραστηριότητα (CPA) (ΕΕ L 86 της 31.3.2009, σ. 170).
   
      (4)  Κανονισμός (ΕΕ) αριθ. 1209/2014 της Επιτροπής, της 29ης Οκτωβρίου 2014, για την τροποποίηση του κανονισμού (ΕΚ) αριθ. 451/2008 του Ευρωπαϊκού Κοινοβουλίου και του Συμβουλίου για τη δημιουργία νέας στατιστικής ταξινόμησης προϊόντων ανά δραστηριότητα (CPA) και για την κατάργηση του κανονισμού (ΕΟΚ) αριθ. 3696/93 του Συμβουλίου (ΕΕ L 336 της 22.11.2014, σ. 1).
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 251/2009 τροποποιείται ως εξής:
      
                  1.
               
               
                  Στο σημείο 1 «ΥΠΗΡΕΣΙΕΣ», στον πίνακα «Σειρά 1E», στο «Επίπεδο κατανομής των δραστηριοτήτων», τα «Ειδικά συγκεντρωτικά μεγέθη»«HIT», «MHT», «MLT» και«LOT» αντικαθίστανται από τα ακόλουθα:
                  
                              «HIT
                           
                           
                              Βιομηχανία υψηλής τεχνολογίας (NACE αναθ. 2: 21+26+30.3)
                           
                        
                              MHT
                           
                           
                              Βιομηχανία μέσης-υψηλής τεχνολογίας (NACE αναθ. 2: 20+25.4+27+28+29+30-30.1-30.3+32.5)
                           
                        
                              MLT
                           
                           
                              Βιομηχανία μέσης-χαμηλής τεχνολογίας (NACE αναθ. 2: 18.2+19+22+23+24+25-25.4+30.1+33)
                           
                        
                              LOT
                           
                           
                              Βιομηχανία χαμηλής τεχνολογίας (NACE αναθ. 2: 10+11+12+13+14+15+16+17+18-18.2+31+32-32.5)».
                           
                        
            
                  2.
               
               
                  Στο σημείο 2 «ΒΙΟΜΗΧΑΝΙΑ», στους πίνακες σειρά 2Η, 2Θ, 2Ι και 2Κ, η «Κάλυψη δραστηριότητας»«NACE αναθ. 2: τομείς B-E (εξαιρουμένων των κλάδων 37, 38 και 39 της NACE αναθ. 2)» αντικαθίσταται από τη «NACE αναθ. 2: τομείς Β-Δ και κλάδος 36».
               
            
                  3.
               
               
                  Στο σημείο 3 «ΕΜΠΟΡΙΟ ΚΑΙ ΔΙΑΝΟΜΗ», στους πίνακες σειρά 3Ε, 3ΣΤ, 3Ζ, 3Η, 3Θ, 3Ι και 3Κ, το «Επίπεδο κατανομής των δραστηριοτήτων»«NACE αναθ. 2, μονοψήφιο επίπεδο (τομείς)» διαγράφεται.
               
            
                  4.
               
               
                  Στο σημείο 4 «ΚΑΤΑΣΚΕΥΕΣ», στον πίνακα σειρά 4Ζ, το «Επίπεδο κατανομής των δραστηριοτήτων»
                  «NACE αναθ. 2, τριψήφιο επίπεδο (ομάδες)
                  NACE αναθ. 2, διψήφιο επίπεδο (κλάδοι)
                  NACE αναθ. 2, μονοψήφιο επίπεδο (τομείς)»
                  αντικαθίσταται από:
                  «NACE αναθ. 2, διψήφιο επίπεδο (κλάδοι) εκτός από τα χαρακτηριστικά 18 31 0 και 18 32 0 για τον κλάδο 43
                  NACE αναθ. 2, μονοψήφιο επίπεδο (τομείς) εκτός από τα χαρακτηριστικά 18 31 0 και 18 32 0».
               
            
                  5.
               
               
                  Το σημείο 8 «ΥΠΗΡΕΣΙΕΣ ΠΟΥ ΠΑΡΕΧΟΝΤΑΙ ΑΠΟ ΕΠΙΧΕΙΡΗΣΕΙΣ» τροποποιείται ως εξής:
                  
                              α)
                           
                           
                              Στον πίνακα «Σειρά 8A», στο «Επίπεδο κατανομής κατά τύπο προϊόντος», για το προϊόν 63 12 η ετικέτα «Δικτυακές πύλες» αντικαθίσταται από την ετικέτα «Υπηρεσίες δικτυακών πυλών».
                           
                        
                              β)
                           
                           
                              Στον πίνακα «Σειρά 8A», στο «Επίπεδο κατανομής κατά τύπο προϊόντος», για το προϊόν 73 11 13 η ετικέτα «Υπηρεσίες διαφημιστικού σχεδιασμού και διαφημιστικών ιδεών» αντικαθίσταται από την ετικέτα «Υπηρεσίες διαφημιστικών ιδεών»
                           
                        
                              γ)
                           
                           
                              Στον πίνακα «Σειρά 8Γ», στο «Επίπεδο κατανομής κατά τύπο προϊόντος», το προϊόν 70 22 4«Εμπορικά σήματα και συμβάσεις δικαιόχρησης» διαγράφεται.
                           
                        
                              δ)
                           
                           
                              Στον πίνακα «Σειρά 8E», στο «Επίπεδο κατανομής κατά τύπο προϊόντος», για το προϊόν 71 11 24 η ετικέτα «Υπηρεσίες παροχής αρχιτεκτονικών συμβουλών» αντικαθίσταται από την ετικέτα «Υπηρεσίες παροχής αρχιτεκτονικών συμβουλών οικοδομικών έργων».